OzLabs/hebrew-wiki-articles huggingface dataset:
מחזה יווני של קיימברידג'

מחזה יווני של קיימברידג הוא אירוע בו מוצג מחזה, ביוונית עתיקה, על ידי סטודנטים ובוגרים של אוניברסיטת קיימברידג'. האירוע מתקיים אחת לשלוש שנים והוא התקיים לראשונה בשנת 1882.

המחזה הראשון שהומחז באירוע הוא איאס מאת סופוקלס. המחזה הופק על ידי ג'ון וויליס קלארק, שהיה מפקח במוזיאון לזואולוגיה וצ'ארלס ולדשטיין שהיה ארכאולוג. כבר במחזות הראשונים חולקו לקהל עותקים של תרגום של המחזה לאנגלית.

כיום, האירוע מתקיים בתיאטרון האמנויות ההיסטורי של קיימברידג'.

== מחזות שהוצגו ==
* הפרסים (2022)
* אדיפוס בקולונוס (2019)
* פרומתאוס הכבול (2013)
* אורסטיאה (2010)
* מדיאה (2007)
* אדיפוס המלך (2004)
* אלקטרה (2001)
* נשות טרויה (1998)

== הערות שוליים ==

*
קטגוריה:אוניברסיטת קיימברידגמחזה יווני של קיימברידג הוא אירוע בו מוצג מחזה, ביוונית עתיקה, על ידי סטודנטים ובוגרים של אוניברסיטת קיימברידג'. האירוע מתקיים אחת לשלוש שנים והוא התקיים לראשונה בשנת 1882.

המחזה הראשון שהומחז באירוע הוא איאס מאת סופוקלס. המחזה הופק על ידי ג'ון וויליס קלארק, שהיה מפקח במוזיאון לזואולוגיה וצ'ארלס ולדשטיין שהיה ארכאולוג. כבר במחזות הראשונים חולקו לקהל עותקים של תרגום של המחזה לאנגלית.

כיום, האירוע מתקיים בתיאטרון האמנויות ההיסטורי של קיימברידג'.

== מחזות שהוצגו ==
* הפרסים (2022)
* אדיפוס בקולונוס (2019)
* פרומתאוס הכבול (2013)
* אורסטיאה (2010)
* מדיאה (2007)
* אדיפוס המלך (2004)
* אלקטרה (2001)
* נשות טרויה (1998)

== הערות שוליים ==

*
קטגוריה:אוניברסיטת קיימברידג'
גן אלישבע

גן אלישבע הוא פארק עירוני מן הגדולים באשדוד והראשון בעיר, הממוקם ברובע א' הוותיק. נקרא על שם אלישבע אשכול (לבית קפלן), פעילה ציונית בפולין, חברת הוועד הפועל הציוני ואשתו של נשיא המדינה לוי אשכול.

== היסטוריה ==
גב' חנה שדה אלמנתו של רס"ן [https://www.izkor.gov.il/אילן%20שדה/en_8051fff585962639410943dcc96c0b3a אילן שדה] ז"ל מניחה זר על האנדרטה לחללי חיל הים באשדוד 1978
קיר הכניסה לגן מ[[רחוב שבי ציון פינת רוגוזין]]
ביום שישי אחר הצהריים, 27 במאי 1960, נערך טקס נטיעות והנחת אבן פינה שהונחה על ידי עובד בן עמי בגן, שעמד להפוך לראשון בעיר. שר האוצר לוי אשכול ובתו תמר נטעו את העצים הראשונים בגן שהוקדש לזכר אלישבע אשכול, ואחריהם עשרות אורחים שבאו גם הם להוקיר את זכרה של אלישבע. בין האורחים הנוטעים, באו לחלוק כבוד חברת הכנסת בבה אידלסון בשם תנועת הפועלות, עדה מימון ויהודית שמחוני, מנהלת המחלקה המדינית בהסתדרות. בעיתון דבר נכתב, כי . לוי אשכול לא ידע בטרם הטקס כי הגן ייקרא על שם אשתו המנוחה, והייתה זו למעשה מחווה שהוענקה לו על ידי בן-עמי. הנטיעות בגן נערכו על ידי משרד העבודה וחברת אשדוד בניהול בן-עמי, שהיה ראש ועדת ההקמה של מועצת אשדוד עד 1959. אשכול כינהו במעמד הטקס "אחד מבוני הארץ".

הגן נחנך בשנת 1967.

בראשית שנות השבעים, הוקמה בגן אנדרטה לזכר 47 חללי המשחתת אח"י אילת שטובעה על ידי חיל הים המצרי בעת שביצעה סיור במים בינלאומיים בקרבת פורט סעיד. בשנת 1973 הוחלט לעשותה לאנדרטה לכל חללי החיל – יד לחללי חיל הים. האנדרטה, שהוקמה בסיועו הכספי של חיל הים כמעט ומוקמה בחיפה, אך לאחר מאבק מול ראש עיריית חיפה שניהל ראש עיריית אשדוד צבי צילקר, שיכנע את נציגי חיל הים כי אשדוד מתאימה יותר כמיקום להקמתה משום שבגן אלישבע תוכל להיבנות אל מול לים וללא חוצץ, ומפני שתוכל להוות השראה לעולים החדשים – המשתכנים במרכז קליטה בית קנדה הסמוך לגן – בעיר לתרום למולדת אליה שבו בעלייתם. האנדרטה עוצבה על ידי האדריכל כרמלי פלדמן.
[[אנדרטת הנר, בעיצובה של מתילדה הלפרין – ממוקמת במבוא הגן, במפגש הרחובות שבי ציון, רוגוזין ומקס נורדאו]]
ב-28 בספטמבר 2023 נערכה מסיבת שקיעה בגן לציון 60 להיווסדו.

== אירועים ==
מדי שנה נערך בגן פסטיבל האוכל "עמים וטעמים" אליו מגיעים אלפי מבקרים מרחבי הארץ.

ביום הזיכרון לחללי מערכות ישראל, צה"ל עורך באנדרטה את "טקס ההתייחדות לזכר חללי זרוע הים".

== תמונות ==
<gallery widths="250" heights="170">
קובץ:יד לחללי חיל הים, גן אלישבע באשדוד, דצמבר 2023 01.jpg|יד לחללי חיל הים, 2023
קובץ:גן אלישבע ברובע א' באשדוד, דצמבר 2023 01.jpg|גן אלישבע, במבט מיד לחללי חיל הים, 2023
קובץ:פסטיבל עמים וטעמים בגן אלישבע באשדוד, מאי 2022.jpg|פסטיבל עמים וטעמים בגן, מאי 2022
</gallery>

== ראו גם ==
* תחנת הכוח אשכול

== קישורים חיצוניים ==

=== הקמת הגן ===
* 
* 
* 
* 
* , ביקורת על פועלה של חברת "בוני אשדוד" והאדרתה העצמית

=== יד לחללי חיל הים ===
*
* 

== הערות שוליים ==

קטגוריה:אשדוד: היסטוריה
קטגוריה:אשדוד: גאוגרפיה
קטגוריה:ישראל: גנים ופארקים עירוניים
תפוחי אדמה אגוזי לוז

תפוחי אדמה אגוזי לוז (בצרפתית: Pommes noisette; נקראים גם "תפוחי אדמה עגולים" או "כדורים מוקפצים") היא מנה זו מההמטבח הצרפתי, שמורכבת מתפוחי אדמה שעוצבו ככדורים קטנים והוקפצו בחמאה.

== תיאור ==
המנה מורכבת מכדורי תפוח האדמה בגודל אגוזי לוז שהוצאו מתוך תפוח אדמה גדול, בעזרת כפית עגולה (כפית תפוח אדמה פריזאית היא כף ייעודית. הכף עגולה וחלולה, והיא משמשת לחילוץ התוכן של פירות או ירקות תוך יצירת צורה של כדור קטן. הכלי נועד במקור להכנת תפוחי אדמה אגוזי לוז, אך משמש גם למנות אחרות, כגון מנות המבוססות על כדורי מלון). לאחר יצירת הכדורים הם מתובלים ומבושלים בחמאה, תוך הקפדה שהם יהיו זהובים ורכים.

== היסטוריה ==
הביטוי "תפוחי אדמה אגוזי לוז" מתייחס לכדורים שדומים לצורתם של אגוזי לוז. הביטוי מוכר מאז 1887, מתוך המתכון ל"מדף בשר עגל מעוטר בתפוחי אדמה אגוזי לוז" שפורסם ב-Progrès des cuisiniers (כתב העת של פדרציית הטבחים ועובדי המטבח של צרפת) מ-15 בנובמבר 1887.<ref name="Höfler">.</ref>

תפוחי האדמה פריזאיים הם וריאציה של תפוחי אדמה אגוזי לוז. הם גדולים מעט יותר ומעוצבים בכפית תפוח אדמה פריזאית. כשהם מבושלים, מגלגלים אותם בזיגוג בשר מומס בהיר ומפזרים עליהם פטרוזיליה קצוצה.

ישנה גרסה של "תפוחי אדמה אגוזי לוז" שמיוצרת באופן תעשיית ונמכרת כמזון קפוא. מוצר זה מיוצר ממחית תפוחי אדמה שעוצבה לכדורים ומתוספים שונים שנועדו להבטיח שימור טוב.<ref>.</ref>

== ראו גם ==
* תפוחי אדמה דופין
* תפוחי אדמה דוכסית
* טוגנים
* תפוחי אדמה מנופחים
== הערות שוליים ==

קטגוריה:טיגון עמוק
קטגוריה:מאכלי תפוח אדמה
קטגוריה:המטבח הצרפתי
דמיוני (סרט)

"דמיוני" (באנגלית: Imaginary) הוא סרט אימה על-טבעי אמריקאי בבימויו, תסריטו והפקתו של , יחד עם גרג ארב וג'ייסון אורמלנד. בסרט מככבים דוונדה וייז, טום פיין, טייגן ברנס, פייפר בראון, ורוניקה פאלקון ובטי באקלי. הסרט הופק על ידי ג'ייסון בלאם תחת "בלאמהאוס הפקות" ו-"Tower of Babble".

הסרט עלה לאקרנים בארצות הברית ב-8 במרץ 2024, בהפצת סרטי ליונסגייט.

== תקציר העלילה ==
לאחר שג'סיקה חוזרת לבית ילדותה עם משפחתה, היא מוצאת את בובת הדב הישנה שלה, צ'ונסי, ורואה שבתה החורגת אליס נקשרת אליו. לאחר שהתנהגותה של אליס הופכת למוזרה ומדאיגה, והמשחקים שהיא וצ'ונסי משחקים הופכים לרעים יותרף ג'סיקה מגלה שצ'ונסי הוא הרבה יותר מבובה תמימה.

== צוות השחקנים והדמויות ==
* דוונדה וייז - ג'סיקה
* פייפר בראון - אליס
* טום פיין
* בטי באקלי
* טייגן ברנס
* מתיו סאטו
* ורוניקה פאלקון
* דיין דילייגרו

== הפקה ==
בפברואר 2023, "Deadline Hollywood" דיווחה כי "סרטי ליונסגייט" רכשה את הזכויות לסרט. הסרט נכתב ובוים על ידי ג'ף וודלו, שכתב את התסריט יחד עם גרג ארב וג'ייסון אורמלנד. צילומי הסרט התרחשו בניו אורלינס ממאי עד סוף יוני 2023.

== הפצה ==
הסרט עתיד לעלות לאקרנים בארצות הברית ב-8 במרץ 2024, תחת "סרטי ליונסגייט", לאחר שהתעתד לעלות ב-2 בפברואר 2024 עקב שביתת אמני הטלוויזיה והרדיו.

== קישורים חיצוניים ==
* 

== הערות שוליים ==

קטגוריה:סרטי 2024
קטגוריה:סרטי אימה מ-2024
קטגוריה:סרטי אימה על-טבעיים אמריקאיים
קטגוריה:סרטי בלאמהאוס הפקות
קטגוריה:סרטים אמריקאיים משנת 2024
קטגוריה:סרטים אמריקאיים
קטגוריה:סרטים באנגלית
מיניו

נהר המיניו (בספרדית וגליסית: Miño; בפורטוגזית: Minho) הוא הנהר הארוך ביותר בגליסיה, באורך של . הוא מהווה חלק מהגבול הבינלאומי של ספרד עם פורטוגל. זהו הנהר הרביעי בגודלו בחצי האי האיברי, בנפח זרימת המים בו, אחרי דורו, אברו וטחו .

המיניו לאורך נתיבו מהווה מקור מים להשקיית כרמים ושטחים חקלאיים וסכרים שהוקמו לאורכו משמשים לייצור חשמל הידרואלקטרי. הקטע הסופי בנהר, עד שפכו לאוקיינוס האטלנטי מהווה חלק מן הגבול בין ספרד לפורטוגל. במפות אנגליות עתיקות, שמו של הנהר הוא הוא מינו (Minno).

מקור המיניו נמצא מצפון לעיר לוגו בגליסיה, בפדרגל דה אירימה (Pedregal de Irimia) . לאחר כ , הנהר עובר דרומית לחומת העיר הרומית העתיקה של לוגו, בזרימה ממוצאת של 42 מטר מעוקב לשנייה, וזורם דרומה דרך קניונים עד שהעמק מתרחב מצפון לעיר אורנסה. הנהר נסכר במאגרים מפורטומארין ועד פריירה. לאורכו, נבנו המאגרים הבאים: בלסאר עם 654 מיליון מטר מעוקב, פירס עם 182 מיליון מטר מעוקב, ולה עם 17 מיליון מטר מעוקב, קסטרלו עם 60 מיליון מטר מעוקב ופריירה עם 44 מיליון מטר מעוקב.

כ-20 ק"מ צפונית לעיר אורנסה, באוס פרס, זרימת הנהר הממוצעת היא של 102 מטר מעוקב לשנייה, בנקודת ההתמזגות עם מי היובל הראשי של הנהר, הסיל, עם 184 מטר מעוקב לשנייה. לאחר שהנהר יוצא מתחומי אורנסה, עומד על נתיבו סכר מרכזי אחד בפריירה ליד העיירה ריבדביה. באזור זה זרימתו הממוצעת של הנהר היא 316 מטר מעוקב בשנייה. בהמשך, הנהר זורם דרום-מערבה עד לנקודת המפגש עם גבול פורטוגל סמוך למלגאסו (Melgaço).

לאחר נתיב של 260 ק"מ שכולו בגליסיה, מנקודה זו המיניו מתווה את הגבול עם פורטוגל לאורך כ-80 ק"מ, בעיקר לכיוון מערב. העמק שדרכו הנהר זורם בקטע זה הוא אזור חקלאי שופע וירוק ובו גידולים חקלאיים, בעיקר תירס, תפוחי אדמה, כרוב, ואף קיווי. האזור אף ידוע בכרמי הגפנים מהם מיוצר יין ה"Vinho Verde" יין מבעבע קלות ויין ריביירו, שניהם מיוחדים לאזור זה. יין לבן ידוע מאזור זה הוא אלבריניו (Alvarinho בפורטוגזית או Albariño בספרדית ובגליסית).

סמוך לשפכו הנהר עובר בין העיר הספרדית Tui לעיר הפורטוגזית Valença do Minho, שתיהן סמוכות לגשר מרכזי לכלי רכב ולרכבת בין ספרד לפורטוגל. בשפך הנהר לאוקיינוס האטלנטי זרימת הנהר הממוצעת היא 420 מטר מעוקב לשנייה. המיניו הוא אחד הנהרות השופעים ביותר ביחס לגודל אגן הניקוז שלו באירופה.

== קישורים חיצוניים ==

* 
* [https://web.archive.org/web/20031018144644/http://www.concellotui.org/lg-riomin.htm El Rio Miño y ciudad de Tui]
* [http://www.caminotours.com/minhoriver.html The Minho River Wine Tour]
* [http://home.no.net/enklaver/borders/minoriverborder.htm Minho River border]

==הערות שוליים==

קטגוריה:ספרד: נהרות
נחש אותי נחש

נחש אותי נחש הוא טרנד ישראלי שהתפתח ברשתות החברתיות בשנת 2023 עקב פרסום הודעה קולית ששלח פועל למעסיקו. הטרנד כלל ביצוע ליפ סינק להודעה וכן יציאה לאור של גרסאות ושירים המבוססים עליה.

== רקע ==
באמצע שנת 2023<ref name=":0"></ref><ref name=":1"></ref> פורסמה הקלטת וואטסאפ ששלח פועל למעסיקו<ref></ref><ref name=":0" /><ref name=":2"></ref> ובה הוא מתנצל במבטא ערבי כבד ושיבושי עברית כי לא יוכל להגיע לעבודה באותו יום<ref name=":0" />. ההקלטה הפכה לטרנדית בתחילת מלחמת חרבות ברזל ברשתות החברתיות בישראל, בעיקר ברשת הטיקטוק, שכלל ביצוע נרחב של ליפ סינק להקלטה על ידי משתמשים. ב-19 בנובמבר 2023, משתמש טיקטוק בשם עודד דוידוב פרסם גרסת רמיקס ל"נחש אותי נחש", שמשלב אותו יחד עם השיר של הצמד המוזיקלי האמריקאי סיימון וגרפונקל, "The Sound of Silence". הרמיקס צבר פופולריות רבה ברשתות החברתיות<ref name=":0" /><ref name=":1" /><ref name=":2" />, קובי אריאלי מ"ישראל היום" כתב כי "היצירה הפכה להמנון לאומי"<ref name=":0" />.

ב-28 בנובמבר 2023, חברת האנימציה הישראלית שרוטונים פרסמה גרסה משלה להקלטה בשילוב סרטון אנימציה<ref></ref>.

באותו חודש, בוצע השיר על ידי הקומיקאים אלי פיניש ודניאל חן עם הזמר איזי<ref></ref>, וב-3 בדצמבר 2023 יצא לאור קאבר לשיר בביצוע רוני מלר ודניאל חן, שעובד והופק בידי רוני מלר<ref></ref>.

ב-14 בדצמבר 2023, הזמר הישראלי דודו פארוק פרסם שיר המבוסס על מילות ההקלטה הקולית. השיר נכתב על ידי פארוק והולחן בידי פארוק, אלון רנצר ורומי קופלמן<ref></ref>.

ב-28 בדצמבר פרסמו גלגלצ סרטון של סיימון וגרפונקל ערוך כך שנראה שהם שרים את מילות ההקלטה באנגלית<ref></ref>.

"נחש אותי נחש" הוזכר גם בתוכנית הבידור "זהו זה!"<ref></ref>.

== תוכן ההודעה הקולית ==
ב-29 בנובמבר 2023 פרסמה האקדמיה ללשון העברית גרסה מתוקנת מבחינה לשונית של ההקלטה. כך, למשל, במקום "אולי נחש אותי נחש" תיקנו האקדמיה ל"אולי הכיש אותי עכסן"<ref></ref><ref></ref>.

== ביאורים ==

== קישורים חיצוניים ==
* 

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירים בעברית
קטגוריה:תופעות אינטרנט ישראליות
חרב הזהב לאומץ

חרב הזהב לאומץ (ברוסית: Золотое оружие "За храбрость") היה פרס רוסי לגבורה. הפרס נוסד ב-27 ביולי 1720 על ידי פיטר הגדול, ובוטל ב-1917. מ-1913 עד 1917 שונה שם הפרס לחרב ג'ורג' הקדוש ונחשב לאחת מהדרגות של מסדר סנט ג'ורג'.

==קישורים חיצוניים==

קטגוריה:פרסים רוסיים
קרפטקה

קרפטקה (בפולנית: Karpatka) הוא פאי שמנת פולני מסורתי במילוי פודינג חלב וניל או חביצה.

== מאפיינים ==
לפעמים הוא מורכב משני סוגי מאפה שונים; שכבת הבסיס יכולה להיות עשויה מבצק רבוך או מקלתית וניתן לכסות אותה דק עם ריבה ושמנת סמיכה, ולאחר מכן מעליה עוד עלה של בצק רבוך.<ref name="auto1"></ref> הקינוח קיבל את שמו מצורת הקפלים דמוית ההרים של הבצק הרבוך המכוסה באבקת סוכר, שדומה לפסגות המושלגות של הרי הקרפטים – Karpaty, בפולנית. המנה מאובקת לרוב כאמור באבקת סוכר.<ref name="auto1" />

== מקור ==
מקורות הקינוח אינם ברורים; סביר להניח שהוא הופיע בתחילת שנות ה-50 וה-60, אבל הפופולריות שלו התפשטה רק בשנות ה-70 וה-80.<ref name="auto"></ref> השם הרשמי "קרפטקה" נטבע או תועד לראשונה ב-1972 על ידי קבוצת סטודנטים לפילולוגיה.<ref name="auto" /> באופן מסורתי, פרוסה אחת גדולה מהקינוח מוגשת עם קפה או תה.

יש תערובות אפייה "קרפטקה" בחנויות ברחבי פולין. בשנת 1995, "Karpatka" הפך לסימן מסחרי שנרשם במשרד הפטנטים הפולני עבור חברה בשם Delecta להגנה על אבקת הקרם שלה.

== קישורים חיצוניים ==
* 

== הערות שוליים ==

קטגוריה:המטבח הפולני
קטגוריה:עוגות
היפרנתרמיה

היפרנתרמיה היא מצב פיזיולוגי בו יש ריכוז גבוה מדי של נתרן בדם. תסמינים מוקדמים עשויים לכלול תחושת צמא חזקה, חולשה, בחילה ואובדן תיאבון. תסמינים חמורים כוללים בלבול, התכווצויות שריר ואיבוד הכרה, ועלול להיגרם גם דימום מוחי ותת עכבישי. ערכים תקינים של ריכוז נתרן בסרום הדם הם בין 135–145 מילימול לליטר (mmol/L) והיפרנתרמיה מוגדרת בדרך כלל כרמת נתרן הגבוהה מ-145<sub>mmol/L</sub>. תסמינים חמורים מופיעים בדרך כלל בערכים שמעל 158–160<sub>mmol/L</sub>.<ref name=":0"></ref> בעוד התמותה של מבוגרים עם היפרנתרמיה ממושכת היא 60% ועם היפרנתרמיה חריפה 75%, תמותת ילדים עם היפונתרמיה היא 10% ו-20% בהתאמה, כאשר שני שלישים מהילדים ששרדו היפונתרמיה חריפה סובלים מסיבוכים עצביים.<ref name=":1"></ref>

היפרנתרמיה מסווגת בדרך כלל לפי רמת הנוזלים של האדם: עם נפח נמוך (היפוולמי), נפח נורמלי (אאוולמי) ונפח גבוה (היפרוולמי). היפרנתרמיה בנפח נמוך יכולה להיגרם מהזעה, כוויות, הקאות, שלשולים, תרופות משתנות או פגיעה בכליות. היפרנתרמיה בנפח תקין יכולה לנבוע מחום, חסר שתייה קיצוני, נשימת יתר ממושכת, תפלת השתן, השפעה של ליתיום ועוד. היפרנתרמיה בנפח גבוה יכולה לנבוע מהיפראלדוסטרוניזם, מתן מוגזם של תמיסת מלח לוריד או בהזנת צנרת.<ref name=":0" /> רמות חלבון נמוכות בדם בחולים קשים, ושימוש שגוי במבחנות, עלולים לגרום למדידת נתרן גבוהה כוזבת. בדרך כלל ניתן לקבוע את הסיבה להיפרנתרמיה באמצעות התשאול הרפואי, ובדיקת השתן יכולה לעזור אם הסיבה עדיין אינה ברורה.<ref name=":0" /> המנגנון הבסיסי קשור בדרך כלל בחסר מים חופשיים בגוף.

== טיפול ==
עיקר הטיפול הוא מתן מים לתיקון החסר. ניתן להחזיר לגוף מים דרך הפה או דרך הוריד. בעירוי לוריד אין לתת מים בלבד (בגלל הפרש אוסמולריות שיביא לפיצוץ של כדוריות דם אדומות), אלא יש לתת עירוי בתמיסה עם דקסטרוז (סוכר) או מי מלח (סליין). תיקון מהיר מדי של היפרנתרמיה עלול להיות מסוכן מאוד: המוח מסתגל לריכוז הנתרן הגבוה עם הזמן, לכן הורדה מהירה מדי של ריכוז הנתרן, לאחר שהתרחשה הסתגלות זו, גורמת למים לזרום לתאי המוח, לנפח אותם ולהביא לבצקת מוחית, שעלולה לגרום לפרכוס, לנזק מוחי קבוע ואף למוות.<ref name=":1" />

בנוסף, הטיפול כולל גם סילוק הגורמים להיפרנתרמיה. למשל, עצירת הגורם לאובדן נוזלים ממערכת העיכול; הורדת חום גבוה, היפרגליקמיה ועודף סוכר בשתן; עצירת טיפול במשלשלים ובמשתנים; טיפול להפחתת היפרקלצמיה והיפוקלמיה או להפחתת ריבוי שתן הנגרם על ידי ליתיום או תיקון נוסחת ההזנה הניתנת בעירוי.

== ראו גם ==
* היפונתרמיה

== קישורים חיצוניים ==

* [https://www.clalit.co.il/he/medical/lab_tests/Pages/sodium_blood.aspx בדיקת נתרן בדם], באתר שירותי בריאות כללית

== הערות שוליים ==

קטגוריה:נתרן
קטגוריה:הפרעות מטבוליות
קטגוריה:ממצאים חריגים בבדיקות דם
ללא דרך בשחקים

ללא דרך בשחקים (באנגלית: No Highway in the Sky) הוא סרט קולנוע בריטי בשחור-לבן משנת 1951 בבימויו של הנרי קוסטר, עם ג'יימס סטיוארט ומרלן דיטריך בתפקידים הראשיים.

התסריט מבוסס על הספר "No Highway" מאת נוויל שוט משנת 1948.

זה אחד מהסרטים הראשונים שדנו בתופעת עייפות מתכת שגרמה להתרסקות מטוסים רבים. בעיה זו נחקרה במרכז התכנון והמחקר Royal Aircraft Establishment (RAE) שנמצא בשדה התעופה פרנבורו בבריטניה.

המטוס שנחקר בסרט הוא מטוס פיקטיבי בשם Rutland Reindeer שמודל שלו נבנה באולפן.

==תקציר העלילה==
דניס סקוט (ג'ק הוקינס) הוא מהנדס חומרים ב-RAF. הוא מודאג מתאונה בה התנתק זנב מטוס ריינדיר מגוף המטוס בלברדור. המטוס צבר 1440 שעות טיסה וההנהלה מאשימה את הטייס אך הוא חושד שהמדובר ב"עייפות מתכת" ונפגש עם המדען תאודור האני (ג'יימס סטיוארט) החוקר את הבעיה. האני הוא אדם קצת מוזר. אשתו נהרגה מפגיעת טיל V2 והוא מגדל לבד את בתו אלפת' (ג'נט סקוט) בת ה-12.

האני שקוע כל הזמן בחישובים מתמטיים ופיזיקליים מסובים ומבצע מבחני ויברציה ממושכים על מודל של זנב מטוס המחובר לגוף מטוס כדי לראות מתי הוא ייפרד ממנו.

סקוט מבקש מהאני לטוס ללברדור במטוס ריינדיר כדי לחקור את ההתרסקות.

תוך הטיסה מתברר להאני שהמטוס שנאמר שלו שצבר רק 500 שעות טיסה, צבר למעשה 1422 שעות ולפי חישוביו הוא אמור להתפרק. הוא מעלה את חששותיו לטייס (ניאל מק'גיניס), לטייס המשנה (קנת' מור) לדיילת הראשית (גליניס ג'ונס) ולבסוף גם לשחקנית המפורסמת מוניקה טינסייל (מרלן דיטריך).

הטייסים מתייחסים אליו בתחילה בזלזול אך הוא משכנע אותם לבצע נחיתת חרום בנמל התעופה גנדר. עד הנחיתה הוא מתידד עם מוניקה, מספר לה את צרותיו ומדריך אותה היכן להיות בשעה שהמטוס יתרסק.

הנוסעים יורדים בגנדר והצוות בודק את המטוס וקובע שהוא כשיר לטיסה. האני מתנגד, עולה למטוס, מושך בידית וגורם לנזק לכן נסע של המטוס שקורס ולא יכול להמשיך בטיסה.

האני מוחזר לבריטניה ביחד עם מרג'ורי שהתאהבה בו ורוצה להשגיח על בתו. הנהלת החברה רוצה שילך לבדיקה פסיכיאטרית אך הוא מסרב ומודיע שהוא מתפטר וכי ידאג ששום מטוס ריינדיר ימריא.

לבסוף המטוס בלברדור ממריא והזנב ניתק בגלל "עייפות מתכת" וגם הניסיון של הויברציה במפעל מצליח. מרג'ורי מטפלת בביתו ומביעה רצונה להינשא לו.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'יימס סטיוארט
|תאודור האני
|
|-
|מרלן דיטריך
|מוניקה טיסדייל
|
|-
|גליניס ג'ונס
|מרג'ורי קורדר
|
|-
|ג'ק הוקינס
|דניס סקוט
|מטלורג
|-
|קנת' מור
|דובסון
|טייס משנה
|-
|וילפריד הייד-וייט
|פישר
|רשם טיסות
|-
|ג'נט סקוט
|אלספת' האני
|
|-
|רונלד סקוויר
|סר ג'ון
|
|-
|ניאל מק'גינס
|סמואלסון
|טייס ראשי
|}

==קישורים חיצוניים==
*

*[https://www.youtube.com/watch?v=bzsadvvutYk קדימון ללא דרך בחקים], באתר יוטיוב
*[https://www.youtube.com/watch?v=-ckZk5BGcAo שיחה על הסרט ועייות מתכת], באתר יוטיוב
*[https://www.youtube.com/watch?v=ar7sGd4K0vw ללא דרך בשחקים (גרסה בצבע)], באתר יוטיוב
*[https://www.tcm.com/tcmdb/title/85095/no-highway-in-the-sky/#overview ללא דרך בשחקים], באתר TCM

קטגוריה:סרטי 1951
קטגוריה:סרטים בריטיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי שחור-לבן בריטיים
קטגוריה:סרטי פוקס המאה ה-20
קטגוריה:סרטי תעופה
קטגוריה:סרטים על דיילי אוויר
מורקופ

עוגות מורקופ
מורקופ (בהולנדית: Moorkop) הוא מאפה מסורתי מהולנד.

== מאפיינים ==
המאפה מורכב מפרופיטרול, כלומר פחזנית (כדור מאפה צרפתי מלא במילוי מתוק ולח בדרך כלל של קצפת, רפרפת, קרם מאפה או גלידה) במקרה הזה במילוי קצפת. החלק העליון של הפחזנית מזוגג בשוקולד לבן או מריר. לעיתים קרובות יש קצפת גם למעלה, עם פרוסת קלמנטינה או חתיכת אננס.

השם מורקופ מתורגם מילולית כ"ראש של מורי". כדי לא לגרום לעבירה כלשהי על ידי השימוש בשם, חלק מהקמעונאים מוכרים את המורקופ כיום תחת השם chocoladebol, כלומר כדור שוקולד.

== קישורים חיצוניים ==

== הערות שוליים ==

קטגוריה:המטבח ההולנדי
קטגוריה:עוגיות
קטגוריה:המטבח הגרמני: עוגות
נערי שובה אלי (שיר)

"נערי שובה אלי" הוא שיר שהוקלט על ידי הזמרת הישראלית מרגלית צנעני, מתוך אלבום הבכורה שלה, נערי שובה אלי (1986).<ref name=":0"></ref> הוא יצא לאור בשנת 1986, בהוצאת חברת התקליטים האחים ראובני, כסינגל מתוך האלבום וכסינגל הבכורה שלה. את השיר כתב והלחין דני שושן להפקה מוזיקלית של ניסים בן חיים.<ref name=":0" />

במרוצת השנים, הפך "נערי שובה אלי" לנכס צאן ברזל בסצנת המוזיקה המזרחית ולאחד משירי החותם של צנעני. הוא הוקלט עשרות פעמים, בידי מוזיקאים שונים ביניהם נמנים: נטע ברזילי,<ref></ref> ספיר סבן,<ref></ref> משתתפי "לא נפסיק לשיר",<ref></ref> הפרויקט של רביבו,<ref></ref> אברהם טל,<ref></ref> טיפקס,<ref></ref> מומי לוי,<ref></ref> וזהבה בן.<ref></ref>

בשנת 2012, יצא "נערי שובה אלי" מחדש. הוא זכה להצלחה מחודשת ודורג במקום השמיני במדיה פורסט והתשעה-עשר במצעד העברי השבועי של רשת ג'.<ref></ref>

== רקע וכתיבה ==
השיר נכתב והולחן על ידי דני שושן והופק על ידי ניסים בן חיים.<ref name=":0" /> מרגלית צנעני הייתה זמרת עוד לפני יציאתו של "נערי שובה אלי". הפריצה הגדולה שלה כזמרת סולנית הגיעה רק בשנת 1986, כשהופיעה בתוכנית הבידור הפופולרית של ליל שבת "סיבה למסיבה", בהגשת רבקה מיכאלי, בערוץ הראשון, שהיה אז ערוץ הטלוויזיה היחיד (ועל כן זכה לאחוזי צפייה גבוהים במיוחד). בתוכנית היא שרה את השיר, שכתב והלחין לה שושן, והעידה על עצמה: .<ref name=":1" /> שיר זה הפך ללהיט ענק ובהמשך גם לשיר המזוהה במיוחד עם צנעני.<ref name=":1" /> באותה השנה הוציאה את אלבומה הראשון, הנושא את שם השיר, נערי שובה אלי, בעזרתם של יהודה קיסר והמעבד המוזיקלי חיים חדד.<ref></ref>

== וידאו קליפ ==
האודיו של "נערי שובה אלי" שהועלה ליוטיוב ב-17 ביולי 2011 צבר למעלה מ-1.5 מיליון צפיות בסך הכול.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="2" |כלל העולם
|1986
|תקליט 12 אינץ'
|האחים ראובני
|style="text-align:center;"|<ref></ref>
|-
|15 בינואר 2012
|תקליטור
|ביג בוס
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 1986
קטגוריה:סינגלי בכורה מ-1986
קטגוריה:סינגלים מ-2012
קטגוריה:שירי מרגלית צנעני
קטגוריה:שירים בעברית
קטגוריה:שירים שנכתבו על ידי דני שושן
קטגוריה:שירים שהולחנו על ידי דני שושן
קטגוריה:שירים על געגוע
קטגוריה:סינגלים בהוצאת ביג בוס רקורדס
קטגוריה:סינגלים בהוצאת האחים ראובני
אלפונס אמאדה

אלפונס אנטוניו צ'יקו אמאדה (בפורטוגזית ובגרמנית: Alfons António Chico; נולד ב-12 בנובמבר 1999 בהיידלברג שבגרמניה) הוא כדורגלן מוזמביקי-גרמני המשחק בעמדת הקשר האחורי בקבוצת אוסטנדה מליגת המשנה הבלגית ובנבחרת מוזמביק.

== קריירת מועדונים ==
אמאדה גדל במחלקות הנוער של SSV פוגלסטאנג, וולדהוף מנהיים והופנהיים. בשנת 2018 החל לשחק בקבוצת המילואים של הופנהיים. ב-2 במרץ 2019 ערך את הופעת הבכורה שלו בקבוצה הראשונה של המועדון, בהפסד 3-2 לאיינטרכט פרנקפורט במסגרת המחזור ה-24 בבונדסליגה לעונת 2018/2019. זו הייתה הופעת הליגה היחידה שלו במדי המועדון.

ב-5 ביולי 2019 הושאל אמאדה לאיינטרכט בראונשווייג מהליגה הגרמנית השלישית למשך עונת . הוא ערך ארבע הופעות ליגה במדי המועדון.

ב-20 ביולי 2021 חתם אמאדה באוסטנדה מליגת העל הבלגית. ב-24 ביולי ערך את הופעת הבכורה שלו במועדון, בהפסד 3-0 לשרלרואה במסגרת המחזור הראשון בליגה לעונת . ב-18 בספטמבר הבקיע את שער הבכורה שלו במועדון, בניצחון 3-1 על בירסחוט במסגרת המחזור השמיני בליגה. בתום עונת נשר עם המועדון לליגת המשנה הבלגית.

== קריירה בינלאומית ==
אמאדה נולד בגרמניה למשפחה ממוצא מוזמביקי. הוא שיחק בנבחרת גרמניה עד גיל 17 ובנבחרת גרמניה עד גיל 19.

נכלל בסגל נבחרת מוזמביק לטורניר גביע אפריקה לאומות 2023.

ב-6 בינואר 2024 ערך את הופעת הבכורה שלו בנבחרת מוזמביק, בניצחון 2-0 על נבחרת לסוטו במשחק ידידות. ב-8 בינואר הבקיע את שער הבכורה שלו בנבחרת, בתיקו 1-1 נגד נבחרת בוטסואנה במשחק ידידות.

הוא ערך שלוש הופעות במסגרת גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים מוזמביקים
קטגוריה:קשרי כדורגל מוזמביקים
קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני הופנהיים
קטגוריה:כדורגלני איינטרכט בראונשווייג
קטגוריה:כדורגלני אוסטנדה
קטגוריה:כדורגלני נבחרת מוזמביק
קטגוריה:כדורגלני גביע אפריקה לאומות 2023
קטגוריה:גרמנים שנולדו ב-1999
סנטיאגו קסטרו

סנטיאגו תומאס קסטרו (בספרדית: Santiago Tomás Castro; נולד ב-18 בספטמבר 2004 בסן מרטין שבארגנטינה) הוא כדורגלן ארגנטינאי המשחק בעמדת החלוץ בקבוצת ולס סארספילד מליגת העל הארגנטינאית.

== קריירת מועדונים ==
קסטרו גדל במחלקת הנוער של ולס סארספילד. בשנת 2021 החל לשחק בקבוצה הבוגרת של המועדון במסגרת ליגת העל הארגנטינאית.

ב-30 בינואר 2024 חתם על חוזה בבולוניה שמשחקת בסרייה א', וב-20 במאי באותה שנה כבש את שערו הראשון בקבוצה מול יובנטוס.

== קריירה בינלאומית ==
קסטרו נכלל בסגל נבחרת ארגנטינה עד גיל 20 בטורניר אליפות אמריקה הדרומית עד גיל 20 בשנת 2023, וערך שלוש הופעות בטורניר.

== קישורים חיצוניים ==

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:כדורגלני ולס סארספילד
קטגוריה:ארגנטינאים שנולדו ב-2004
ליליאן בראסייה

ליליאן בראסייה (בצרפתית: Lilian Brassier; נולד ב-2 בנובמבר 1999 בארז'נטיי שבצרפת) הוא כדורגלן צרפתי המשחק בעמדת הבלם בקבוצת ברסט מליגת העל הצרפתית.

== קריירת מועדונים ==
בראסייה גדל במחלקות הנוער של ואל ד'ארז'נטיי, RFC ארז'נטיי וסטאד רן. בשנת 2017 החל לשחק בקבוצת המילואים של סטאד רן. ב-20 ביוני 2019 הושאל בראסייה לואלנסיין מליגת המשנה הצרפתית. ב-2 באוגוסט ערך את הופעת הבכורה שלו במועדון, בתיקו 1-1 נגד נאנסי במסגרת המחזור השני בליגה לעונת . בסך הכל ערך 24 הופעות ליגה במהלך תקופת ההשאלה.

ב-5 באוקטובר 2020 הושאל בראסייה לברסט מליגת העל הצרפתית למשך עונת 2020/2021. ב-21 בנובמבר ערך את הופעת הבכורה שלו במועדון, בניצחון 4-1 על סנט אטיין במסגרת המחזור ה-11 בליגה. ב-13 במרץ 2021 הבקיע את שער הבכורה שלו במועדון, בהפסד 3-1 לאולימפיק מרסיי במסגרת המחזור ה-29 בליגה. בתום העונה חתם על חוזה קבוע במועדון.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני ואלנסיין
קטגוריה:כדורגלני ברסט
קטגוריה:צרפתים שנולדו ב-1999
אוואן גסאן

אוואן לודוביק גסאן (בצרפתית: Evann Ludovic Guessand; נולד ב-1 ביולי 2001 באז'אקסיו שבצרפת) הוא כדורגלן צרפתי המשחק בעמדת החלוץ בקבוצת ניס מליגת העל הצרפתית.

== קריירת מועדונים ==
גסאן גדל במחלקות הנוער של ASPTT מרסיי וניס. בשנת 2018 החל לשחק בקבוצת המילואים של ניס, ובשנת 2020 החל לשחק בקבוצה הבוגרת של המועדון במסגרת ליגת העל הצרפתית.

בעונת הושאל ללוזאן מליגת העל השווייצרית, במדיה ערך 34 הופעות ליגה והבקיע שבעה שערים, ובעונת 2022/2023 הושאל לנאנט מליגת העל הצרפתית, במדיה ערך 30 הופעות ליגה והבקיע שלושה שערים.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני ניס
קטגוריה:כדורגלני לוזאן
קטגוריה:כדורגלני נאנט
קטגוריה:צרפתים שנולדו ב-2001
לוקאס בראלדו

לוקאס לופס בראלדו (בפורטוגזית: Lucas Lopes Beraldo; נולד ב-24 בנובמבר 2003 בפיראקיקאבה שבברזיל) הוא כדורגלן ברזילאי המשחק בעמדת הבלם בקבוצת פריז סן-ז'רמן מליגת העל הצרפתית ובנבחרת ברזיל.

== קריירת מועדונים ==
בראלדו גדל במחלקות הנוער של אוניאו ברברנסה, XV דה פיראקיקאבה וסאו פאולו. בשנת 2022 החל לשחק בקבוצה הבוגרת של סאו פאולו במסגרת ליגת העל הברזילאית. בעונת זכה עם המועדון בגביע הברזילאי.

ב-1 בינואר 2024 חתם בראדלו בפריז סן-ז'רמן לשלוש וחצי שנים.

== קריירה בינלאומית ==
ב-23 במרץ 2024 ערך בראלדו את הופעת הבכורה שלו בנבחרת ברזיל, בניצחון 1-0 על נבחרת אנגליה במשחק ידידות.

נכלל בסגל נבחרת ברזיל לטורניר קופה אמריקה 2024.

== תארים ==
;סאו פאולו
* הגביע הברזילאי (1): 2023

;פריס סן ז'רמן

* אליפות צרפת (1): 2023/2024

* הסופר קאפ הצרפתי (1): 2023

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני סאו פאולו
קטגוריה:כדורגלני פריז סן-ז'רמן
קטגוריה:כדורגלני נבחרת ברזיל
קטגוריה:כדורגלני קופה אמריקה 2024
קטגוריה:ספורטאים ברזילאים בצרפת
קטגוריה:ברזילאים שנולדו ב-2003
פאטמה אקנוגלו

פאטמה אקנוגלו (Fatma Ekenoğlu) (נולדה ב-1956, פאפוס) היא פוליטיקאית קפריסאית טורקית והנשיאה הראשונה של האסיפה הרפובליקנית של הרפובליקה הטורקית של צפון קפריסין.

== ביוגרפיה ==
אקנוגלו נולדה בשנת 1956 בכפר אלטינסיק בפאפוס, סיימה את לימודיה בפקולטה לרפואה צ'ראפאשה של אוניברסיטת איסטנבול בשנת 1983. אקנוגלו, שסיימה את התמחותה במחלקה הפנימית של אותה פקולטה בשנת 1988, עבדה במרפאה משלה עד 1994, ולאחר תאריך זה עבדה בבית החולים צ'נגיז טופל.

אקנוגלו, שהחליטה להיכנס לפוליטיקה ב-1993, הפכה למועמדת של אזור ה-CTP ניקוסיה בבחירות הכלליות המוקדמות ב-1993, אך לא הצליחה להיכנס לפרלמנט. היא השתתפה בבחירות הכלליות ב -6 בדצמבר 1998, שוב כנציגה של מהמפלגה הטורקית הרפובליקנית, הפעם מאזור גוזליורט שנפתח לאחרונה, והצליחה להיבחר כחברת פרלמנט. היא שחזרה את הצלחתה בבחירות הכלליות ב-14 בדצמבר 2003 וכיהנה כנשיאת האסיפה של הרפובליקה בין ה-14 בינואר 2004 ל-6 במאי 2009.<ref name="bozerbas"></ref> בהתאם לסעיף 105 של חוקת צפון קפריסין, היא כיהנה כנשיאה ממלאת מקום "במקרה שנשיא הרפובליקה ייעדר זמנית מתפקידו".<ref></ref>

היא נשואה ואם לשני ילדים.

== קישורים חיצוניים ==

* [http://www.cm.gov.nc.tr/ האתר הרשמי של אספת הרפובליקה של צפון קפריסין] 

== הערות שוליים ==

קטגוריה:ילידי 1956
קטגוריה:קפריסאים
קטגוריה:נשים קפריסאיות
קטגוריה:רופאות
קטגוריה:פוליטיקאים
קטגוריה:פוליטיקאים קפריסאים
פרס זיו

פרס זיו 1983. מימין לשמאל: סידני זיו, יהודה עזריאלי, [[נשיא המדינה יצחק נבון, שופט בית המשפט העליון יצחק קיסטר, רבקה שריבמן-כהן-צדק. נואם עמוס אטינגר]]
פרס זיו לעיתונאים ניתן מטעם עמותת צדק-מדות-מוסר בראשות הרב שאר ישוב כהן. הפרס הוענק משנת 1983 מדי שנה לעיתונאים שהיטיבו לתאר ולהציג את החיוב וההישגים שבחיים בישראל, בצורה מעניינית ומשכנעת. הפרס הוענק בטקס חגיגי על ידי אישיות אחרת מהבכירים ביותר בישראל בהם נשיא המדינה.

מטרת הפרס היא להעמיק את המודעות של הציבור להתנהגות שיש בה התחשבות בזולת, להציג את הטוב והיפה שבחברה, לעודד את הגאווה ואהבת ישראל. הפרס ניתן לכתבות מצטיינות, בעיתונות הישראלית הכתובה, ברדיו ובטלוויזיה, שפורסמו בעברית, באנגלית או בערבית. גובה הפרס לכל אחד מהתחומים נקבע על ידי הנהלת צדק-מדות-מוסר.

העיתונאים הזוכים בפרסים נבחרו על-ידי ועדת שופטים מקצועיים, עיתונאים במקצועם או בניסיונם, שנבחרו לתפקיד זה על ידי הנהלת העמותה. פרס זיו הראשון הוענק ב-1983 כהקדש של סידני זיו לזכר אחיו אברהם זיו, שנפטר בטרם עת והיה פעיל בצדק-מדות-מוסר.

בשנת 1969 בהוראתו של הרבי מלובביץ' ייסד הרב שאר ישוב כהן את צדק-מדות-מוסר יחד עם הפילולוגית רבקה שריבמן-כהן-צדק וכיהן כנשיא עד יום מותו בשנת 2011. העמותה פורקה בשנת 2016.

==זוכי פרס זיו==
{| class="wikitable"
|-
! שנה || זוכים || מעניק הפרס || הערות
|-
|1983
|עמוס אטינגר רות בקי אהרון דולב מנחם מיכלסון
|נשיא המדינה - יצחק נבון
|
|-
|1984
|נעמי גולן-גוטקינר נח קליגר אלכס אנסקי אורי דביר מילט פולרטון
|נשיא המדינה - חיים הרצוג
|
|-
|1986
|יובב כץ טל בשן עמוס נבו בני ליס משה אלון לורי בוקן
|יושב ראש הכנסת - שלמה הלל
|
|-
|1988
|רוני בן ארי יעקב אחימאיר משה חן לורנס אגרון דבורה וייסמן סימה קדמון עמוס לבב שושנה פלג רבקה יניב
|היועץ המשפטי לממשלה - יוסף חריש
|
|-
|1991
|צ'ארלס קראוטהאמר משה טימור אילנה ירום תמר שובל פרידה קיט
|שופט בית המשפט העליון, דב לוין
|
|}

== הערות שוליים ==

*
זיו
קטגוריה:צדק-מדות-מוסר
בסה (זמרת)

בסה קוקד'ימה (באלבנית: Besa Kokëdhima; נולדה ב-29 במאי 1986), הידועה בשמה הפרטי בסה, היא זמרת אלבנית. בשנת 2013 זכתה בעונה ה-15 של Kënga Magjike, וב-2023 דורגה במקום הראשון בפסטיבלי אי קנגס, הקדם האלבני לתחרות הזמר של האירוויזיון, ונבחרה לייצג את מדינתה באירוויזיון 2024 עם "Titan".

== קורות חייה ==
בסה במהלך החזרה הגנרלית לחצי הגמר השני של אירוויזיון 2024.
קוקד'ימה נולדה למשפחה אלבנית בעיר פייר, שהייתה באותה תקופה חלק מהרפובליקה הסוציאליסטית העממית של אלבניה.<ref name="Tekste Shqip"></ref><ref name="Top Channel"></ref><ref name="Dua"></ref> בגיל 15 היגרה ל, שם התחילה את לימודיה האקדמאיים. בשנת 2003 הוציאה את סינגל הבכורה של, "Më Beso", שנכתב על ידי פלוריאן מומאייסי. הוא זכה באותה שנה בפרס "Mikorofoni I Artë". את אלבום הבכורה שלה, Besa, הוציאה בשנת 2006, לאחר שנכתב בשותפות עם אישים מוכרים בתעשיית המוזיקה האלבנית, דוגמת קדוריאן יוני, פלורי מומאייסי, ינטי לאקו ואנדי וסטין.

בסה השתתפה במספר תחרויות שירה, כולל נוטפסט, שדורגה במקום הראשון עם הסינגל "Lëshoje Hapin". בשנת 2009 השתתפה בקדם הרומני לאירוויזיון 2009, Selecţia National, עם השיר "Nothin' Gonna Change", והודחה בשלב חצי הגמר.<ref name=":0"></ref> בשנת 2010 השתתפה בטופ פסט, וזכתה בתואר ה"זמרת הטובה ביותר" עם הסינגל "Kalorësi i Natës". מאז אותה שנה הוציאה מספר להיטים שזכו להצלחה, דוגמת "Fishekzjarre" ב-2012, "Burning" ב-2013 ו-"Zemrën Dot Nuk ta Lexoj" ב-2014.<ref></ref><ref></ref><ref></ref><ref></ref><ref></ref>

בסה פרסמה שני אלבומי אולפן הנקראים Besa për festat (2013) ו-Ti je festa ime (2014).<ref></ref><ref></ref> האחרון מביניהם כלל גרסת חג מולד ל-"Tatuazh ne Zemer", וזכה לשבחים רבים, כשבשיאם הוכתר כ"פרויקט המוזיקלי האלבני הטוב ביותר של 2014".<ref></ref><ref></ref> בשנת 2013 זכתה גם ב-Kënga Magjike.<ref></ref> בדצמבר 2016 הצטרפה לפאנל השופטים של הגרסה האלבנית ל-"The Voice", ונבחרה מאוחר יותר למנטורית האהובה ביותר של התוכנית. ביוני 2022 פרצה לראשונה בתעשיית המוזיקה בצרפת עם הוצאתו של "En Equilibre".<ref></ref><ref></ref><ref></ref><ref name="actumedias.fr"></ref><ref></ref><ref name="kodd-magazine.com"></ref><ref></ref> בשנת 2023 נמנתה בין רשימת המתמודדים לפסטיבלי אי קנגס השנתי, הקדם הלאומי של אלבניה לתחרות הזמר של האירוויזיון, עם השיר "Titan". היא זכתה באירוע ונבחרה לייצג את אלבניה באירוויזיון 2024, שנערך במאלמה שבשוודיה.<ref></ref> היא דורגה במקום ה-15 עם 14 נקודות בחצי הגמר, וכשלה בניסיון להעפיל לשלב הגמר.

== דיסקוגרפיה ==
=== אלבומי אולפן ===
* 2006: Besa
* 2011: Evolution
* 2014: Ti je festa ime
* 2016: X
* 2019: Stubborn

=== אלבומי הופעה ===
* 2022: A•Live•Night

== קישורים חיצוניים ==
* 

== הערות שוליים ==

קטגוריה:זמרות אלבניות
קטגוריה:זמרים אלבנים
קטגוריה:משתתפי אירוויזיון 2024
קטגוריה:משתתפי פסטיבלי אי קנגס
קטגוריה:נציגי אלבניה באירוויזיון
קטגוריה:פזמונאים אלבנים
קטגוריה:ילידות 1986
דויד קושטה

דויד פריירה דה קושטה (בפורטוגזית: David Pereira da Costa; נולד ב-5 בינואר 2001 באלמדה שבפורטוגל) הוא כדורגלן פורטוגזי-צרפתי המשחק בעמדת הקשר ההתקפי בקבוצת לאנס מליגת העל הצרפתית.

== קריירת מועדונים ==
קושטה נולד בפורטוגל, ובגיל תשע עבר עם משפחתו לצרפת. הוא גדל במחלקת הנוער של לאנס, ובשנת 2019 החל לשחק בקבוצת המילואים של המועדון. ב-8 בנובמבר 2020 ערך את הופעת הבכורה שלו בקבוצה הראשונה של המועדון, בתיקו 4-4 נגד סטאד ריימס במסגרת המחזור העשירי בליגת העל הצרפתית לעונת 2020/2021.

== קריירה בינלאומית ==
קושטה היה חלק מסגל נבחרת פורטוגל עד גיל 21.

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני לאנס
קטגוריה:פורטוגזים שנולדו ב-2001
קטגוריה:צרפתים שנולדו ב-2001
מרסלו מוראלס

מרסלו אריאל מוראלס סוארס (בספרדית: Marcelo Ariel Morales Suárez; נולד ב-6 ביוני 2003 בסנטיאגו דה צ'ילה שבצ'ילה) הוא כדורגלן צ'יליאני המשחק בעמדת המגן השמאלי בקבוצת אוניברסידד דה צ'ילה מליגת העל הצ'יליאנית.

== קריירת מועדונים ==
מוראלס גדל במחלקת הנוער של אוניברסידד דה צ'ילה. בשנת 2020 החל לשחק בקבוצה הבוגרת של המועדון במסגרת ליגת העל הצ'יליאנית.

== קריירה בינלאומית ==
מוראלס נכלל בסגל נבחרת צ'ילה עד גיל 20 בטורניר אליפות אמריקה הדרומית עד גיל 20 בשנת 2023, וערך שתי הופעות בטורניר.

== קישורים חיצוניים ==

קטגוריה:כדורגלנים צ'יליאנים
קטגוריה:מגני כדורגל צ'יליאנים
קטגוריה:כדורגלני אוניברסידד דה צ'ילה
קטגוריה:צ'יליאנים שנולדו ב-2003
לוקה פרמיטנו

לוקה פרמיטנו (באיטלקית: Luca Parmitano; נולד ב-27 בספטמבר 1976, פלרמו) הוא טייס ואסטרונאוט איטלקי בשירות סוכנות החלל האירופית. הוא ביצע מספר משימות חלל והיה מפקד משלחת מס' 61 לתחנת החלל הבין-לאומית.

==ביוגרפיה==
לוקה פרמיטנו נולד בפלרמו וגדל בקטניה בה סיים לימודי בית ספר. בשנת 1999 הוא סיים לימודי תואר שני במדעי המדינה באוניברסיטת נאפולי פדריקו השני.

בשנת 2000 פרמיטנו סיים קורס בחיל האוויר האיטלקי ונשלח להמשך לימודים לארצות הברית. לאחר סיום הלימודים הוא היה טייס מטוס AMX International ביחידת החיל. בשנת 2005 במהלך טיסה מעל תעלת לה מאנש מטוסו התנגש עם חסידה. גוף המטוס נפגע ומספר מערכות קשר ובקרה הפסיקו לפעול. למרות הבעיות פרמיטנו לא נטש את המטוס והצליח לבצע נחיתה. בשנת 2007 הוא נשלח לצרפת לבית ספר לטייסי ניסוי וסיים אותו בהצלחה. ביולי 2009 הוא קיבל תואר שני בהנדסת אווירונאוטיקה ממכון הגבוה בטולוז.

פרמיטנו ביצע כ-2000 שעות טיסה ב-40 מטוסים שונים.

==שירות בתחום החלל==
בשנת 2009 פרמיטנו נבחר לצוות אסטרונאוטים. הוא סיים קורס בקלן ונשלח לקורס נוסף במרכז החלל ג'ונסון. בשנת 2011 הוא עבר הדרכה במרכז גגארין להכשרת קוסמונאוטים.

במאי 2013 פרמיטנו טס לחלל כמהנדס בחללית סויוז TMA-09M. החללית התחברה לתחנת החלל הבין-לאומית וצוותה הצטרף למשלחת מס' 36 לתחנת החלל הבין-לאומית בפיקוד פאבל וינוגרדוב. לאחר סיום פעילות המשלחת הוא היה חבר למשלחת מס' 37 לתחנת החלל הבין-לאומית בפיקוד פיודור יורצ'יחין. במהלך משימה זו הוא ביצע פעמיים פעילות חוץ-רכבית באורך של כ-7.5 שעות והפך להיות האיטלקי הראשון שביצע פעילות זו. הוא חזר לכדור הארץ בנובמבר לאחר 166 ימים בחלל.

ביולי 2019 פרמיטנו טס לחלל כמהנדס בחללית סויוז MS-13. החללית התחברה לתחנת החלל הבין-לאומית וצוותה הצטרף למשלחת מס' 60 לתחנת החלל הבין-לאומית בפיקוד אלכסיי אובצ'ינין. לאחר סיום פעילות המשלחת הוא היה חבר במשלחת מס' 61 לתחנת החלל הבין-לאומית והיה מפקד המשלחת. במהלך משימה זו הוא ביצע 4 פעמים פעילות חוץ-רכבית באורך של כ-25.5 שעות. הוא חזר לכדור הארץ בפברואר 2020 לאחר 201 ימים בחלל.

==קישורים חיצוניים==

* [https://www.esa.int/Science_Exploration/Human_and_Robotic_Exploration/Astronauts/Luca_Parmitano ביוגרפיה באתר סוכנות החלל האירופית]

קטגוריה:אסטרונאוטים של סוכנות החלל האירופאית
קטגוריה:טייסים איטלקים
קטגוריה:אנשי צוות תחנת החלל הבין-לאומית
קטגוריה:איטלקים שנולדו ב-1976
חזון קוסמי

ימין
חזון קוסמי (באנגלית: Cosmic Vision) היא התוכנית השלישית של סוכנות החלל האירופית לחקר החלל. פעילויות להגדרת התוכנית החלו בשנת 2004 והיא מגדירה את משימות הסוכנות לשנים הבאות החל משנת 2015.

בשנת 2007 פורסם פנייה להצעות בתחום אסטרופיזיקה, פיזיקה וחקר מערכת השמש. הוחלט לסווג את הפרויקטים ל-4 קבוצות.

==פרויקטים קטנים==
פרויקטים קטנים (Small class) כוללים פרויקטים שעלותם לסוכנות תהיה פחות מ-50 מיליון יורו. הפניה הרשמית פורסמה במרץ 2012 והתקבלו 70 הצעות. ההצעה הראשונה נבחרה בשנת 2012.
* S1 - טלסקופ חלל CHEOPS לחקר כוכבי לכת חוץ-שמשיים. פרויקט משותף עם סוכנות החלל השווייצרית. שיגור בוצע בדצמבר 2019.
* S2 - חללית לחקר השדה המגנטי של השמש. פרויקט משותף עם האקדמיה הסינית למדעים. השיגור מתוכנן באפריל 2025.

==פרויקטים בינוניים==
פרויקטים בינוניים (Medium class) כוללים פרויקטים שעלותם לסוכנות תהיה פחות מ-500 מיליון יורו. ההצעה הראשונה נבחרה בשנת 2011.
* M1 - חללית Solar Orbiter לחקר השמש. פרויקט משותף עם נאס"א. שיגור בוצע בפברואר 2020.
* M2 - אוקלידס טלסקופ בתחום אופטי ותת-אדום. שיגור בוצע ביולי 2023.
* M3 - טלסקופ החלל PLATO. שיגור מתוכנן לשנת 2026.
* M4 - טלסקופ החלל ARIEL. שיגור מתוכנן לשנת 2029.
* M5 - גשושית EnVision לחקר נוגה. שיגור מתוכנן לשנת 2031.
* M6 - הפרויקט בוטל
* M7 - הפרויקט נמצא בשלב בחירה

==פרויקטים גדולים==
פרוקיטים בינוניים (Large class) כוללים פרויקטים שעלותם לסוכנות תהיה פחות מ-900 מיליון יורו. ההצעה הראשונה נבחרה בשנת 2012.
* L1 - גשושית Comet Interceptor לחקר שביט. פרויקט משותף עם סוכנות החלל היפנית. שיגור מתוכנן לשנת 2029 (ביחד עם M4).
* L2 - טלסקופ החלל ATHENA בתחום קרני רנטגן. מתוכנן לשיגור בשנת 2035.
* L3 - גשושית LISA לחקר כבידה. מתוכנן לשיגור בשנת 2037.

==פרויקטים מהירים==
פרויקטים אלו ישוגרו לחלל ביחד עם פרויקטים בינוניים החל מ-M4. קבוצה זו הוגדרה לראשונה בשנת 2018.
* F1 - גשושית JUICE לחקר צדק וסביבתו. פרויקט משותף עם נאס"א. שיגור בוצע באפריל 2023.
* F2 - גשושית ARRAKIHS לחקר גלקסיה. פרויקט משותף עם נאס"א. השיגור מתוכנן לשנות ה-30 של המאה ה-21

==קישורים חיצוניים==

==הערות שוליים==

קטגוריה:תוכנית החלל האירופית
ביטרבאלן

ביטרבאלן (בהולנדית: Bitterballen) (הרבים של bitterbal, מילולית כדור מר) הם חטיף הולנדי מבוסס בשר, המיוצר על ידי הכנת נזיד סמיך מאוד מעובה ברביכה וציר בקר ועמוס בנדיבות בבשר.

== מאפיינים ==
מקררים את הנזיד עד שהוא מתייצב, מסמיך מאוד ומתצמק ולאחר מכן מגלגלים חתיכות קטנות מהתערובת הסמיכה לכדורים. בשלב הבא מצפים כל כדור בפירורי לחם ומטגנים. תיבול הנזיד כולל בדרך כלל בצל, מלח ופלפל שחור, פטרוזיליה ואגוז מוסקט. רוב המתכונים כוללים אגוז מוסקט ויש גם וריאציות באמצעות אבקת קארי או שמוסיפים ירקות חתוכים דק כמו גזר למשל.<ref>[http://www.smulweb.nl/recepten/1399259/Bitterballen-van-kerrieragout Bitterballen from curry mash (recipe in Dutch) | Smulweb.nl]</ref><ref name="autogenerated1"></ref>

הביטרבאל שואב את שמו ממילה כללית לסוגים מסוימים של משקאות אלכוהוליים בטעם עשבי תיבול, הנקראים ביטר בהולנדית, והם מוגשים בדרך כלל כחלק ממתאבנים (Bittergarnituur), שבהולנד הם מבחר חטיפים מלוחים למשקאות, בפאבים או בקבלות פנים.

ביטרבאלן דומים מאוד לקרוקט הנפוץ יותר (kroketten בהולנדית) במרכיבים ובשיטות הכנה/בישול, כמו גם בטעם, אם כי לקרוקט הגדול יותר יש צורת נקניק מוארכת ו/או מלבנית מובהקת.<ref>[http://www.yummydutch.com/blog/frozen/bitterballs/888/authentic-dutch-bitterballs.html Authentic Dutch Bitterballs | Yummy Dutch]</ref>

== הכנה ==
המרכיבים משולבים ומבושלים, ואז מקררים כדי שהתערובת תתצמק. לאחר שהמילוי יציב, מגלגלים את המילוי לכדורים בקוטר של 3 עד 4 ס"מ בערך,<ref>[https://archive.today/20130223065306/http://www.cooksunited.nl/recepten/602091292577803/Bitterballen.html 240.000 Rezepte / Kochrezepte bei Chefkoch.de]</ref> לאחר מכן מגלגלים בתערובת פירורי לחם וביצים ומטגנים בשמן עמוק. הם מוגשים בדרך כלל ברמקין עם קערה קטנה של חרדל לטבילה. הכדורים נאכלים גם בסורינאם, האנטילים ההולנדיים,<ref>[http://www.ourhouseandgarden.com/OurKitchen/Caribbean/Bitterball-Croquettes.htm Caribbean Croquettes: Bitterbal]</ref> בהולנד, בבלגיה, בבונייר, ובמידה מסוימת גם באינדונזיה.

== קישורים חיצוניים ==

* [http://www.thedutchtable.com/2010/10/bitterballen-dutch-deep-fried-gravy.html השולחן ההולנדי - ביטרבאלן]

== הערות שוליים ==

קטגוריה:חטיפים
קטגוריה:טיגון עמוק
קטגוריה:המטבח ההולנדי
הדרור הטורף

הדרור הטורף (באנגלית Predatory Sparrow; בפרסית: گنجشک درنده - Gonjeshke Darande) הוא שמה של קבוצת האקרים הנחשבת לפרו-ישראלית שפועלת בעיקר כנגד משמרות המהפכה של איראן.

== התקפות סייבר ==
ב-9 ביולי 2021 בוצעה מתקפת סייבר על מערך הרכבות האיראני שגרם לכאוס וביטול של מאות קווי רכבת, התוקפים פרסמו את מספר הטלפון בלשכת ח'אמנאי לצורך תלונות, תקיפה זו מיוחסת לקבוצת הדרור הטורף.

יומיים לאחר מכן ב-11 ביולי נפרצו אתרי משרד התחבורה והמשרד לעניינים עירוניים האיראני והאתרים קרסו, הקבוצה לא נטלה אחריות על כך באופן רשמי.

ב-26 באוקטובר 2021 בוצעה התקפה כנגד תחנות דלק באיראן שגרמה לשיבושים בכ-4,300 תחנות דלק ולתורי ענק לרכישת דלק, גם תקיפה זו מיוחסת לקבוצת הדרור הטורף.

ב-27 ביוני 2022 הודיעה הקבוצה כי תקפה מטרות של משמרות המהפכה והבסיג' והשביתו מפעל פלדה של משמרות המהפכה האיראניות, בתיעוד שהופץ באינטרנט ניתן לראות כי פורצת שריפה במפעל הפלדה.

ב-18 בדצמבר 2023 דווח כלי תקשורת איראניים, כי כ-70% מתחנות הדלק במדינה הושבתו בעקבות התקפת סייבר, קבוצת הדרור הטורף נטלו אחריות על התקפת סייבר זו.

== ראו גם ==
* Red Evils

== קישורים חיצוניים==

* [https://www.wired.com/story/predatory-sparrow-cyberattack-timeline How a Group of Israel-Linked Hackers Has Pushed the Limits of Cyberwar], באתר Wired (מגזין), 25 בינואר 2024

== הערות שוליים ==

קטגוריה:קבוצות האקרים
קטגוריה:סכסוך איראן-ישראל
רליז'ז

רֶלִיזֶ'ז (בצרפתית: Religieuse) הוא מאפה צרפתי נפוץ, עשוי מחתיכה קטנה של בצק רבוך שמוערמת על גבי חתיכת בצק רבוך גדולה יותר, שניהם במילוי חביצה (קרם פטיסייה) בדרך כלל בטעם שוקולד או מוקה.<ref></ref>

== מאפיינים ==
כל חלק מהמאפה מכוסה בגנאש באותו הטעם כמו המילוי, ואז שני החלקים מחוברים זה לזה באמצעות ציפוי קרם חמאה. המאפה הוא סוג של אקלר.<ref></ref>

המאפה, שפירוש שמו (La religieuse) הוא ה"נזירה", אמור לייצג את כיסוי הראש החגיגי האפיפיורי. הרליז'ז הומצא ככל הנראה באמצע המאה ה-19; הבצק הרבוך הומצא במאה ה-16.

== הערות שוליים ==

קטגוריה:המטבח הצרפתי: מאפים
קטגוריה:קינוחים
קטגוריה:מגדנאות
בננה קיו

בננה קיו או מקלות בננה (בפיליפינית: Bananaque) היא מאכל חטיפים או אוכל רחוב פופולרי בפיליפינים. זהו הלחם בסיסים של בננה וברביקיו, אשר באנגלית פיליפינית מתייחס לבשר שמבושל בסגנון דומה לסאטאי.<ref name="skewer_stick">[http://www.overseaspinoycooking.net/2007/09/banana-que.html?showComment=1275289857770 Overseas Pinoy Cooking.Net] website accessed on November 6, 2010</ref>
בננה קיו בדוכן רחוב

==תיאור==
בננה קיו עשויה מבננות מטוגנות בשמן עמוק מצופות בסוכר חום מקורמל. הבננות שמשמשות למתכון זה, הן בננות מזן סבה , המשמשות בעיקר לבישול בפיליפינים (אף על פי שאפשר לאכול אותן גם ללא בישול). בדרך כלל משפדים את הבננה על מקל במבוק, ומוכרים אותה ברחובות.<ref></ref> מקל השיפוד מיועד רק לנוחות ההגשה והאכילה, אבל המנה לא מטוגנת על השיפוד (בניגוד לג'ינאנגאנג - Ginanggang).<ref name="recipes">[http://www.filipino-food-recipes.com/bananaque.html Filipino Food Recipes.com] website accessed on January 13, 2015</ref>

==ראו גם==
* קמוטה קיו
* ג'ינאנגאנג
* טורון (אוכל)

==קישורים חיצוניים==

==הערות שוליים==

קטגוריה:חטיפים
קטגוריה:טיגון עמוק
קטגוריה:מאכלי בננה
מנטה (שיר)

"מנטה" הוא שיר שהוקלט על ידי הזמרת הישראלית מרגלית צנעני, מתוך אלבום האולפן הרביעי שלה, מנטה.<ref name=":2"></ref> הוא יצא לאור בשנת 1989, בהוצאת חברת התקליטים האחים ראובני, בתור שיר הנושא מתוך האלבום.<ref name=":2" /> את השיר כתבה רחל שפירא ללחן של צנעני והפקה מוזיקלית של אשר ראובני.

במרוצת השנים, הפך "מנטה" לנכס צאן ברזל בסצנת המוזיקה המזרחית ולאחד משירי החותם של צנעני.<ref name=":1"></ref> הוא הוקלט עשרות פעמים, בידי מוזיקאים שונים ביניהם נמנים: הילה הררי,<ref></ref> דויד ברוזה ("2 צדדים למטבע"),<ref></ref> תזמורת צה"ל,<ref></ref> מירב ברנע,<ref></ref> חופני כהן,<ref></ref> דין דין אביב,<ref></ref> יניב ד'אור,<ref></ref> וזהבה בן.<ref></ref>

השפעתו של השיר המשיכה להתגבש במרוצת השנים. בין 1997–2006 שודרה תוכנית הטלוויזיה "ריח מנטה" שנקראה על שמו.<ref></ref> את התוכנית הגיש ירון אילן, שהגיש בשנת 2007 תוכנית נוספת בשם "מנטה ב-24".<ref></ref> בשנת 2009 עבר אילן לערוץ 10 שם הוא הגיש את תוכנית דומה בשם, "מנטה".

== רקע וכתיבה ==
[[רחל שפירא, כותבת השיר.]]
"מנטה" הוא השיר הראשון שצנעני הלחינה בעצמה.<ref name=":0"></ref> לאחר שסיימה להלחין אותו, היא פנתה למוזיקאי עוזי חיטמן שיבקר את שעשתה. בהמשך לכך, הוא טען: . בסופו של דבר, נשלחה פנייה למשוררת רחל שפירא שכתבה את מילותיו.<ref name=":0" /> השדרן אורי הייטנר מרדיו אורנים פרסם ב-17 בדצמבר 2018 את ניתוחו המוזיקלי של "מנטה". בהתחלה, כתב: .<ref name=":1" />

בהמשך לכך, העיר הייטנר: . הוא סיכם ואמר: .<ref name=":1" />

== הפצה ==
האודיו של "מנטה" שהועלה ליוטיוב ב-2 בספטמבר 2014 צבר למעלה מ-200 אלף צפיות בסך הכול.

גרסתו המחודשת של השיר, שנקראה "מנטה 2012"; היא פורסמה ב-20 ביוני באותה השנה.<ref name=":3"></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="2" |כלל העולם
|1989
|תקליט 12 אינץ'
|האחים ראובני
|style="text-align:center;"|<ref></ref>
|-
|20 ביוני 2012
|הזרמת מוזיקה • הורדה דיגיטלית
|ביג בוס
|style="text-align:center;"|<ref name=":3" />
|}

== קישורים חיצוניים ==

== הערות שוליים ==

קטגוריה:שירי 1989
קטגוריה:שירי מרגלית צנעני
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי מרגלית צנעני
קטגוריה:שירים על אמהות
קטגוריה:שירים על בכי
קטגוריה:שירים על בעלי כנף
אנטוניו רוזטי

פרנצ'סקו אנטוניו רוזטי (בערך 1750 &#x2013; 30 ביוני 1792) היה מלחין ונגן קונטרבס מהתקופה הקלאסית, והיה בן זמנם של היידן ומוצרט . יש בלבול ניכר לגבי שמו. אזכור מדי פעם של "אנטוניו רוזטי נולד ב-1744 במילאנו", כביכול, נובע משגיאה של ארנסט לודוויג גרבר במהדורה מאוחרת יותר של טונקונסטלר-לקסיקון שלו <ref>ארנסט לודוויג גרבר לקסיקון היסטורי-ביוגרפי חדש של אמני מוזיקה (4 כרכים, לייפציג: ברייטקופף, 1790-92) מת בשנת 1750 ,לודוויגסלוסט, 30 ביוני 1792 אנטוניו רוזטי - לא להתבלבל עם אנטוניו רוזטי נולד צפונית לפראג (אחרי 1780 - 1744) בעיירה ולטבה המכונה כיום Litoměřice ממוצא גרמני והטביל את פרנץ אנטון רוסלר.</ref> לאחר שטעה את רוזטי בתור איטלקי במהדורה הראשונה של הלקסיקון שלו, ולכן כולל את רוזטי פעמיים - פעם כאיטלקי, פעם כגרמני-צ'כי. <ref>Music and letters Arthur Henry Fox Strangways, JSTOR (Organization), Project Muse - 1977 "lexicographer has mistaken the Italian Antonio Rosetti for the Bohemian composer .' Gerber himself made this error ... first edition of his Tonkunstler-Lexikon, where he identified the Wallerstein Rosetti as 'born in Milan around 1744' :</ref> מקורות רבים טוענים שהוא נולד בשם פרנץ אנטון רוסלר, ושינה את שמו לצורה איטלקית עד 1773, אך לפי מאמר משנת 1792 של היינריך פיליפ בוסלר, שהכיר את רוזטי באופן אישי, הוא נקרא רוזטי מלידתו. <ref>https://rosetti.de/index_eng.html, under "Who was Antonio Rosetti?": "There is likewise no evidence to support the oft-cited claim that Rosetti was born Anton Rös(s)ler. In the above cited article it is emphasized that he was never called "Rössler, but from birth Rosetti." " </ref>

==קישורים חיצוניים==

==הערות שוליים==

קטגוריה:מלחינים גרמנים במאה ה-18
סימון באנזה

סימון בוקוטה באנזה (בצרפתית: Simon Bokoté Banza; נולד ב-13 באוגוסט 1996 בקריי שבצרפת) הוא כדורגלן קונגולזי-צרפתי המשחק בעמדת החלוץ בקבוצת ספורטינג בראגה מליגת העל הפורטוגלית ובנבחרת הרפובליקה הדמוקרטית של קונגו.

== קריירת מועדונים ==
באנזה גדל במחלקות הנוער של US שנטילי, לייווין ולאנס. בשנת 2014 החל לשחק בקבוצת המילואים של לאנס. בשנת 2015 החל לשחק בקבוצה הראשונה של המועדון במסגרת ליגת המשנה הצרפתית.

ב-9 בינואר 2017 הושאל באנזה עד לתום עונת לבזייה מהליגה הצרפתית השלישית. הוא ערך 11 הופעות ליגה במדי המועדון.

ב-1 באוגוסט 2017 הושאל באנזה לאוניון טיטוס פטאן מליגת העל הלוקסמבורגית למשך עונת . הוא ערך 21 הופעות ליגה במהלך תקופת ההשאלה, בהן הבקיע 13 שערים.

לקראת עונת חזר באנזה ללאנס. בתום עונת העפיל עם המועדון לליגת העל הצרפתית. ב-23 באוגוסט 2020 ערך את הופעת הבכורה שלו בליגת העל הצרפתית, בהפסד 2-1 לניס במסגרת המחזור הראשון בליגה לעונת 2020/2021. ב-20 בינואר 2021 הבקיע את שער הבכורה שלו בליגת העל הצרפתית, בניצחון 1-0 על אולימפיק מרסיי במסגרת המחזור התשיעי בליגה. בסך הכל ערך 88 הופעות ליגה במדי המועדון במסגרת שתי הליגות הבכירות בצרפת, בהן הבקיע 16 שערים.

ב-31 באוגוסט 2021 הושאל באנזה לפמליקאו מליגת העל הפורטוגלית למשך עונת 2021/2022. ב-12 בספטמבר ערך את הופעת הבכורה שלו במועדון, בתיקו 2-2 נגד מוריירנסה במסגרת המחזור החמישי בליגה. הוא הבקיע שני שערים במשחק זה. באנזה סיים את תקופת ההשאלה שלו בפמליקאו עם 14 שערים ב-29 הופעות ליגה.

ב-19 ביולי 2022 חתם באנזה על חוזה לחמש שנים בספורטינג בראגה מליגת העל הפורטוגלית. ב-7 באוגוסט ערך את הופעת הבכורה שלו במועדון, בתיקו 3-3 נגד ספורטינג ליסבון במסגרת המחזור הראשון בליגה לעונת 2022/2023. בעונתו הראשונה במועדון ערך 30 הופעות ליגה, בהן הבקיע 11 שערים.

== קריירה בינלאומית ==
באנזה נולד בצרפת להורים מהרפובליקה הדמוקרטית של קונגו. ב-13 באוקטובר 2023 ערך את הופעת הבכורה שלו בנבחרת הרפובליקה הדמוקרטית של קונגו, בתיקו 1-1 נגד נבחרת ניו זילנד במשחק ידידות.

נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: חלוצי כדורגל
קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני לאנס
קטגוריה:כדורגלני פמליקאו
קטגוריה:כדורגלני ספורטינג בראגה
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2023
קטגוריה:אישים מהרפובליקה הדמוקרטית של קונגו שנולדו ב-1996
קטגוריה:צרפתים שנולדו ב-1996